**KITÖLTÉSI ÚTMUTATÓ**

**az ebösszeíró adatlaphoz**

Az **1. pont** esetében az eb tulajdonosa lehet ugyanaz, mint az ebtartó, de el is térhet a két személy. Egyezés esetén is kitöltendő mindkét rovat.

A **2. pontnál** az eb tartási helyét kell feltüntetni.

A **3. pontnál** az eb fajtája a törzskönyv alapján, fajtajellege az eb külleme alapján azonosítható be, de meg nem határozható fajtajellegek hiányában „keverék" megjelölést kell beírni.

A **transzponderes** (mikrochip) jelölést végrehajtó állatorvos által kibocsátott okmányon feltüntetett mikrochip sorszámát kell beírni. Ezen, illetve a pecsétlenyomaton szerepel a beültetést végző állatorvos neve és a kamarai bélyegzőjének száma is. Ugyanez vonatkozik az ivartalanításra és a kisállatútlevél kiállítására is.

**Oltási adatok megadása**: az állatorvos által az eboltási könyvben rögzített adatok alapján tölthető ki, amellyel már minden ebtartónak rendelkeznie kell.

A **veszettség** szempontjából aggályos eb megfigyelési státuszát kell megjelölni, azaz, hogy az eb megfigyelés alatt áll-e vagy sem, illetve az eb veszélyessé lett-e minősítve vagy nem.

**Ha elveszett az okmány**: az okmány száma helyett **„elveszett"**szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást vagy adta ki az okmányt.

**Ha nincs okmány** (nincs chip beültetve, nincs ivartalanítva az eb, nincs kisállatútlevél, nem oltatta, az eb még nem érte el a 4 hónapos kort): a sorszám vagy szám helyett **„nincs"**szöveg kerüljön beírásra.